पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 महामारी की दूसरी लहर की आपात स्थितियों को दृष्टिगत रखते हुए उपखण्ड प्रशासन ने रविवार को चार ऑक्सीजन सिलेण्डर अधिगृहित कर राजकीय सामुदायिक चिकित्सालय के चिकित्सा प्रभारी डॉ. इमानुल हसन को सुपूर्द कर दिए। यूं तो टोडारायसिंह के अस्पताल में ऑक्सीजन सिलेण्डर 20 है। लेकिन इनमें से 17 सिलेण्डर टोंक प्रशासन ने कोरोना की गंभीर स्थिति के चलते टोंक मंगलवा लिए थे। इससे अस्पताल में केवल 3 सिलेण्डर ही रह गए। इन दिनों टोडारायसिंह क्षेत्र में कोरोना वायरस के बढ़ते संक्रमण से बढ रहे मरीजों के मद्देनजर उपखण्ड प्रशासन टोडारायसिंह ने चार सिलेण्डर अधिगृहित कर अस्पताल को पहुंचाए है।
137 लोगों के लिए सैंपल मोर| कोरोना से संक्रमितों की लगातार मौतें होने के बाद उपखण्ड अधिकारी एवं इंसीडेनट कमाण्डर रूबी अंसार के निर्देश पर रविवार को खण्ड मुख्य चिकित्सा एवं स्वास्थ्य अधिकारी डॉ. रोहित डण्डोरिया ने गांव रिण्डलिया में टीम भेजकर गांव में प्रत्येक परिवार के 57 सदस्यों के नमूने लिए। पंवालिया में 5, मांदोलाई में 16 तथा लाम्बाकलां में 57 व्यक्तियों की सेम्पलिग की गई। गत दिनों गांव रिण्डलिया और भांवता में कोरोना संक्रमण से एक-एक मौत होने के बाद से ही चिकित्सा विभाग की ओर से डेरा डालकर लगातार निगरानी रखे हुए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn